சித்தண்ணன் உற்றுப் பார்த்து விட்டு, மன்னிச்சிடப்பா! உன்னை அடையாளமே தெரியலே! ஏதும் நெனச்சுக்காதே, என்ற சித்தண்ணா, வெங்கண்ணாவிடம் வெற்றிலையை வாங்கி சுவைத்தார். இதன் பின் தினமும் வெங்கண்ணா வெற்றிலை கொண்டு வர, காசே கொடுக்காமல், ஒருவேளை வெற்றிலை செலவைக் குறைத்து விட்டார் சித்தண்ணா. தன் நண்பனின் பணத்தாசைக்கு முற்றுப்புள்ளி வைக்க நினைத்த வெங்கண்ணா, சித்து! நீ, மனைவி, மக்களுக்காக தானே பொருள் சேர்க்கிறாய்? என்றார். ஆமாம்! அவர்கள் என் மீது வைத்துள்ள பாசத்திற்காக சேர்க்கிறேன், என்றார் சித்தண்ணா. சரி..நீ இன்று ஒருநாள் மட்டும் இறந்தவன் போல நடி. உன் மீது உன் உறவுகள் கொண்டுள்ள பாசத்தை நான் பரீட்சிக்க வேண்டும், என்றார் வெங்கண்ணா.